Document ID: 31999R0124

31999R0124
L 016/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 124/1999 НА КОМИСИЯТА
от 20 януари 1999 година
относно изменение на Регламенти (ЕИО) № 1589/87, (ЕИО) № 429/90, (ЕИО) № 1158/91, (ЕИО) № 3378/91, (ЕИО) № 3398/91 и (ЕО) № 2571/97 по отношение на срока за подаване на оферти за търгове
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (ЕО) № 1587/96 (2), и по-специално член 6, параграф 6, член 7, параграф 5, член 7а, параграф 1, първа алинея, член 7а, параграф 3, и член 12, параграф 3 от него,
като има предвид, че Регламенти (ЕИО) № 1589/87 от 5 юни 1987 г. относно продажбата на масло на интервенционни агенции чрез търг (3), последно изменен с Регламент (ЕО) № 455/95 (4), Регламент (ЕИО) № 429/90 на Комисията от 20 февруари 1990 г. относно предоставянето на помощ чрез покана за участие в търг за концентрирано масло, предназначено за пряка консумация в Общността (5), последно изменен с Регламент (ЕО) № 417/98 (6), Регламент (ЕИО) № 1158/91 на Комисията от 3 май 1991 г. относно закупуването чрез търг на обезмаслено мляко на прах от интервенционни агенции (7), последно изменен с Регламент (ЕО) № 569/96 (8), Регламент (ЕИО) № 3378/91 на Комисията от 20 ноември 1991 г. относно установяване на подробни правила за продажбата на масло за износ от интервенционни запаси, и за изменение на Регламент (ЕИО) № 569/88 (9), последно изменен с Регламент (ЕО) № 1802/95 (10), Регламент (ЕИО) № 3398/91 на Комисията от 20 ноември 1991 г. относно продажбата, чрез покана за участие в търг, на обезмаслено мляко на прах за производството на съставни храни, и изменящ Регламент (ЕИО) № 569/88 (11), последно изменен с Регламент (ЕО) № 2080/96 (12), и Регламент (ЕО) № 2571/97 на Комисията от 15 декември 1997 г. относно продажбата на масло по намалени цени и предоставянето на помощ за сметана, масло и концентрирано масло за използване при производството на тестени изделия, сладолед и други храни (13), последно изменен с Регламент (ЕО) № 1982/98 (14), постановяват изисквания относно тръжните процедури, които включват срокове; като има предвид, че при намаляването на икономическата активност през месец август, беше подходящо за месец август 1998 г. да се променят сроковете за подаването на оферти за търгове съгласно Регламент (ЕО) № 2571/97; като има предвид, че придобитият опит показва необходимостта тази промяна да се направи постоянна и да се издава само една покана за участие в търг за месец август съгласно всеки от горепосочените регламенти; като има предвид, че ако срокът за подаване на оферти за търгове изтича на празничен ден, по пазарни причини следва да се предвиди вместо това този срок да изтича на предходния работен ден;
като има предвид, че мерките, предвидени в настоящия регламент, са в съответствие със становището на Управителния комитет по мляко и млечни продукти,
ПРИЕ НАСТОЯЩИЯ РЕГЛАМЕНТ:
Член 1
Текстът на член 2 от Регламент (ЕИО) № 1589/87, член 3, параграф 2 от Регламент (ЕИО) № 429/90, член 2 от Регламент (ЕИО) № 1158/91, член 3, параграф 2 от Регламент (ЕИО) № 3378/91, член 4, параграф 3 от Регламент (ЕИО) № 3398/91, и член 14, параграф 2 от Регламент (ЕО) № 2571/97, се заменя със следното:
„Срокът за подаване на оферти за търгове в отговор на индивидуалните покани за участие в търг е 12 часа на обяд (Брюкселско време) на втория и четвъртия вторник от месеца, с изключение на втория вторник от месец август и на четвъртия вторник от месец декември. Ако вторник е официален празник, срокът е 12 часа на обяд (Брюкселско време) на предходния работен ден.“
Член 2
Настоящият регламент влиза в сила на седмия ден след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 януари 1999 година.

Labels: 3
17
6